Document ID: 31994R0827

ΚΑΝΟΝΙΣΜΟΣ (ΕΚ) αριθ. 827/94 ΤΗΣ ΕΠΙΤΡΟΠΗΣ της 13ης Απριλίου 1994 για την τροποποίηση του κανονισμού (ΕΚ) αριθ. 343/94 σχετικά με την έναρξη της ισχύος της υποχρεωτικής απόσταξης που προβλέπεται στο άρθρο 39 του κανονισμού (ΕΟΚ) αριθ. 822/87 του Συμβουλίου και με την παρέκκλιση από ορισμένες σχετικές λεπτομέρειες εφαρμογής για την περίοδο εμπορίας 1993/94
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1566/93 (2), και ιδίως το άρθρο 39 παράγραφος 9,
Εκτιμώντας:
ότι ο κανονισμός (ΕΟΚ) αριθ. 2093/93 της Επιτροπής της 28ης Ιουλίου 1993 για τον καθορισμό των τιμών αγοράς και των ενισχύσεων καθώς επίσης και ορισμένων άλλων στοιχείων που εφαρμόζονται κατά τη διάρκεια της περιόδου εμπορίας 1993/94 όσον αφορά τα μέτρα παρέμβασης στον αμπελοοινικό τομέα (3), έχει προβλέψει στο άρθρο 2 παράγραφος 2 ότι, σύμφωνα με το άρθρο 35 παράγραφος 6 δεύτερο εδάφιο, το άρθρο 36 παράγραφος 4 δεύτερο εδάφιο και το άρθρο 39 παράγραφος 7 δεύτερο εδάφιο του κανονισμού (ΕΟΚ) αριθ. 822/87, ο οργανισμός παρέμβασης πληρώνει την τιμή της ακατέργαστης αλκοόλης για όλες τις αλκοόλες που του παραδίδονται-
ότι το παράρτημα του κανονισμού (ΕΟΚ) αριθ. 2093/93 δεν αναφέρει παρά μόνο μία ενιαία τιμή αγοράς για τις αλκοόλες που προέρχονται από τις αποστάξεις οι οποίες προβλέπονται στα άρθρα 35 και 36- ότι πρέπει να διευκρινιστεί ποια τιμή αγοράς εφαρμόζεται για τις αλκοόλες που προέρχονται από την υποχρεωτική απόσταξη που έχει αρχίσει κατ' εφαρμογή του κανονισμού (ΕΚ) αριθ. 343/94 της Επιτροπής (4) και να τροποποιηθεί αναλόγως το άρθρο 6 αυτού του κανονισμού-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 6 του κανονισμού (ΕΚ) αριθ. 343/94 αντικαθίσταται από το ακόλουθο κείμενο:
"Άρθρο 6
Ο κανονισμός παρέμβασης πληρώνει την τιμή της ακατέργαστης αλκοόλης για όλες τις αλκοόλες που του παραδίδονται σύμφωνα με την παράγραφο 7 του άρθρου 39 του κανονισμού (ΕΟΚ) αριθ. 822/87. Η τιμή αυτή καθορίζεται, σε σχέση με την τιμή που προβλέπεται στο άρθρο 4, σε 1,16 Ecu ανά % όγκου αλκοόλης και ανά εκατόλιτρο."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Απριλίου 1994.

Labels: 3
2
17